text: Irakisk pige forsvundet på tredje år
  12 juli 2012 kl. 13.43
  Ny alvorlig børnesag i Esbjerg Kommune.
  DR Nyheder har afsløret, at en sagsbehandlingsfejl har betydet, at en seksårig irakisk pige nu er forsvundet på tredje år.
  Pigen forsvandt, efter at kommunens Børne- & Ungeudvalg havde truffet en forkert beslutning om at sende hende tilbage til sin biologiske mor, som hun oprindeligt var blevet fjernet fra. 
  Landets øverste myndighed i børnesager, Ankestyrelsen, har konkluderet, at Esbjerg Kommune har begået en klar fejl. 
  På den baggrund siger udvalgsformand Bente Bendix til TV SYD, at det er en beklagelig fejl.
  